Dagali

Dagali er en bygd i Hol kommune i Buskerud. Dagali ligger øverst i Numedal. Bygda strekker seg fra Pålsbufjorden i øst, opp gjennom Numedal og Sæterdalen til grensen mot Hardangervidda nasjonalpark i vest, en strekning på ca. 40 km. Numedalslågen renner gjennom bygda.Dagali på Norgeskart.no fra Statens kartverk, besøkt 14. januar 2022

Dagali var tidligere en del av Uvdal kommune, men ble i 1944 overført til Hol kommune.

Dagali har lange håndverkstradisjoner og har flere bedrifter innen faget, både enkeltpersonforetak og virksomheter med flere ansatte. Dagali har i dag om lag ti gårder som driver med husdyr. Flere setre er i drift om sommeren.

Dagali er en del av Hol kommune som strekker seg inn i Numedal.

Dagali har blant annet campingplasser, hotell, museum, alpinanlegg og flyplassen Dagali flyplass. I tillegg er Dagali en bygd med utgangspunkt for flere unike opplevelser og aktiviteter. Blant annet rafting på Numedalslågen, en av den beste elvene for rafting- og elvepadling.

 Referanser 

Kategori:Bygder og grender i Buskerud
Kategori:Bosetninger i Hol